ai4bharat/Pralekha huggingface dataset:
આર્થિક બાબતો પર મંત્રીમંડળીય સમિતિ
કેન્દ્રીય મંત્રીમંડળે ઇન્ડિયન રિન્યુએબલ એનર્જી ડેવલપમેન્ટ એજન્સી લિમિટેડ માં રૂ. 1,500 કરોડના રોકાણને મંજૂરી આપી
અંદાજે 10200 નોકરી-વર્ષનું રોજગાર નિર્માણ અને CO2 સમકક્ષ ઉત્સર્જનમાં આશરે 7.49 મિલિયન ટન CO2/વર્ષનો ઘટાડો
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ આજે ઈન્ડિયન રિન્યુએબલ એનર્જી ડેવલપમેન્ટ એજન્સી લિમિટેડ માં રૂ. 1500 કરોડના ઈક્વિટી ઈન્ફ્યુઝનને મંજૂરી આપી છે.
આ ઇક્વિટી ઇન્ફ્યુઝન આશરે 10200 નોકરી-વર્ષના રોજગાર નિર્માણમાં અને લગભગ 7.49 મિલિયન ટન CO2/વર્ષના CO2 સમકક્ષ ઉત્સર્જનમાં ઘટાડો કરવામાં મદદ કરશે.
ભારત સરકાર દ્વારા રૂ. 1500 કરોડનું વધારાનું ઇક્વિટી ઇન્ફ્યુઝન IREDAને સક્ષમ કરશે:
આરઇ સેક્ટરને અંદાજે રૂ. 12000 કરોડનું ધિરાણ આપવા માટે, આ રીતે આશરે 3500-4000 મેગાવોટની વધારાની ક્ષમતાની આરઇની દેવાની જરૂરિયાતને સરળ બનાવાઈ.
તેની નેટવર્થ વધારવા માટે કે જે તેને વધારાના RE ધિરાણમાં મદદ કરશે, તેનાથી RE માટે ભારત સરકારના લક્ષ્યાંકોમાં વધુ સારું યોગદાન આપશે.
તેના ધિરાણ અને ઉધાર કામગીરીને સરળ બનાવવા માટે મૂડી-થી-જોખમ વેઇટેડ એસેટ રેશિયો માં સુધારો કરાશે.
IREDA, MNREના વહીવટી નિયંત્રણ હેઠળની મિની રત્ન  કંપનીની સ્થાપના 1987 માં રિન્યુએબલ એનર્જી સેક્ટર માટે વિશિષ્ટ નોન-બેંકિંગ ફાઇનાન્સ એજન્સી તરીકે કામ કરવા માટે કરવામાં આવી હતી. 34 વર્ષથી વધુ તકનીકી-વ્યાપારી કુશળતા સાથે IREDA, RE પ્રોજેક્ટ ધિરાણમાં ઉત્પ્રેરક ભૂમિકા ભજવે છે જે FIs/બેંકોને આ ક્ષેત્રમાં ધિરાણ આપવા માટે વિશ્વાસ આપે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી કે. વી. સંપત કુમારના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સંસ્કૃત સંસ્કૃત દૈનિક સુધર્માના સંપાદક શ્રી કે. વી. સંપત કુમારના નિધન અંગે ઊંડો શોક વ્યક્ત કર્યો હતો.
પ્રધાનમંત્રીએ એક ટ્વીટમાં કહ્યું હતું, ‘શ્રી કે. વી. સંપત કુમારજી એક પ્રેરણાદાયી વ્યક્તિત્વ હતા જેમણે ખાસ કરીને યુવાનોમાં સંસ્કૃતના સંરક્ષણ અને પ્રચાર માટે અથાગપણે કામ કર્યું હતું. તેમનું ઝનૂન અને દૃઢનિશ્ચયતા પ્રેરણારૂપ હતા. તેમના નિધનથી દુઃખી છું. તેમના પરિવાર અને પ્રશંસકોને સાંત્વના. ઓમ શાંતિ.”
SD/GP/JD
(
મંત્રીમંડળ
મંત્રીમંડળે 1.1.2019થી કેન્દ્ર સરકારનાં કર્મચારીઓને ડીએ અને પેન્શનર્સને ડીઆરનો વધારાનો હપ્તો આપવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્દ્ર સરકારનાં કર્મચારીઓને મોંઘવારી ભથ્થું  અને પેન્શનર્સને મોંઘવારી રાહત નાં વધારાનો હપ્તો આપવા માટે મંજૂરી આપી છે, જેનો અમલ 1.1.2019થી થશે. આ હાલનાં મૂળભૂત વેતન/પેન્શન પર 9 ટકાનાં દરથી 3 ટકા વધારે છે. એનો આશય મોંઘવારીને સરભર કરવાનો છે. આ વધારો સ્વીકૃત ફોર્મ્યુલાને અનુરૂપ છે, જે કેન્દ્રીય પગાર પંચ ની ભલામણો પર આધારિત છે. ડીએ અને ડીઆર એમ બંનેની સરકારી તિજોરી પર સંયુક્ત અસર અનુક્રમે દર વર્ષે રૂ. 9168.12 કરોડ અને નાણાકીય વર્ષ 2019-20માં રૂ. 10696.14 કરોડ  થશે. આનો લાભ કેન્દ્ર સરકારનાં આશરે 48.41 લાખ કર્મચારીઓને અને 62.03 પેન્શનર્સને મળશે.
RP
(Visitor Counter : 195
પ્રધાનમંત્રીનું કાર્યાલય
પ્રધાનમંત્રી શ્રીએ ખેડૂતોમાં MSPમાં વધારાને આવકારથી ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ કહ્યું છે કે ખેડૂતોની ખુશી સરકારને નવા જોશ સાથે કામ કરવા માટે પ્રેરિત કરે છે.
તેઓ ડીડી ન્યૂઝ દ્વારા કરવામાં આવેલા ટ્વીટ પર પ્રતિક્રિયા આપી રહ્યા હતા જ્યાં ખેડૂતો ખરીફ પાક પર એમએસપી વધારવાના તાજેતરના કેબિનેટના નિર્ણયને આવકારતા હતા.
પ્રધાનમંત્રીએ ટ્વીટ કર્યું:
"किसान भाई-बहनों की यही खुशी तो है, जो हमें उनके लिए ज्यादा से ज्यादा काम करने की प्रेरणा देती है।"
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 192..27 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 20.57 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,92,27,23,625
|
|
બાકી ઉપલબ્ધ
|
|
20,57,10,711
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 192.27 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 20.57 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 89
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 30.79 કરોડ લોકોને રસી આપવામાં આવી
છેલ્લા 24 કલાકમાં ભારતે 60.73 લાખ રસી ડોઝ આપ્યા
છેલ્લા 24 કલાકમાં ભારતમાં 51,667 નવા કેસ નોંધાયા
ભારતનો એક્ટિવ કેસલોડ ઘટીને 6,12,868
દેશમાં અત્યાર સુધીમાં કુલ 2,91,28,267 દર્દી સાજા થયા
છેલ્લા 24 કલાકમાં 64,527 દર્દીઓ સાજા થયા
સતત 43મા દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 96.66% થયો
સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 3.00%
દૈનિક પોઝિટિવીટી રેટ સતત 18મા દિવસે 5 ટકાથી ઓછો 2.98%એ પહોંચ્યો
તપાસની ક્ષમતામાં વધારો – અત્યાર સુધી કુલ 39.95કરોડની તપાસ કરવામાં આવી
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 198
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.63 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.32 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,63,12,325
|
|
બાકી ઉપલબ્ધ
|
|
8,32,51,830
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 8.32 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 124
પ્રધાનમંત્રીનું કાર્યાલય
ગ્લાસગોમાં કૉપ-26 શિખર સંમેલનમાં ‘એક્શન એન્ડ સોલિડેરિટી-ધ ક્રિટિકલ ડિકેડ’ કાર્યક્રમમાં પ્રધાનમંત્રીનું સંબોધન
મહાનુભાવો,
એડેપ્શનના મહત્વના મુદ્દા પર મને મારા વિચારો પ્રસ્તુત કરવાની તક આપવા માટે મારા મિત્ર બોરિસ, આભાર! વૈશ્વિક આબોહવા અંગેની ચર્ચામાં એડેપ્શનને એટલું મહત્વ મળ્યું નથી જેટલું મિટિગેશનને. આ એ વિકાસશીલ દેશો સાથે અન્યાય છે, જે ક્લાઈમેટ ચેન્જથી વધુ પ્રભાવિત છે.
ભારત સહિત મોટાભાગના વિકાસશીલ દેશોના ખેડૂતો માટે ક્લાઈમેટ મોટો પડકાર છે – ક્રોપિંગ પેટર્નમાં ફેરફાર આવી રહ્યો છે, કમોસમી વરસાદ અને પૂર કે સતત આવતા તોફાનોથી પાક નષ્ટ થઈ રહ્યા છે. પીવાના પાણીના સ્ત્રોતથી લઈને અફોર્ડેબલ હાઉસિંગ સુધી, તમામને ક્લાઈમેટ ચેન્જ વિરુદ્ધ રેસિલન્ટ બનાવવાની જરૂર છે.
મહાનુભાવો,
આ સંદર્ભમાં મારા ત્રણ વિચાર છે. પ્રથમ, એડેપ્શનને આપણે આપણી વિકાસ નીતિઓ અને પરિયોજનાઓનું મુખ્ય અંગ બનાવવાનું રહેશે. ભારતમાં નળથી જળ – ટેપ વોટર ફોર ઓલ, સ્વચ્છ ભારત-ક્લીન ઈન્ડિયા મિશન અને ઉજ્જવલા –ક્લીન કૂકિંગ ફ્યુલ ફોર ઓલ જેવી પરિયોજનાઓથી અમારા જરૂરિયાતમંદ નાગરિકોને એડેપ્શનના લાભો તો મળ્યા જ છે, તેમના જીવનની ગુણવત્તા પણ સુધરી છે. બીજું, અનેક ટ્રેડિશનલ કમ્યુનિટીઝમાં પ્રકૃતિ સાથે સામંજસ્યમાં રહેવાનું જ્ઞાન છે.
આપણી એડેપ્શન નીતિઓમાં આ પરંપરાગત પ્રેક્ટિસિસને યોગ્ય મહત્વ મળવું જોઈએ. જ્ઞાનનો આ પ્રવાહ, નવી પેઢી સુધી પણ જાય, તેના માટે સ્કૂલના અભ્યાસક્રમમાં પણ તેને સામેલ કરવું જોઈએ. સ્થાનિક પરિસ્થિતિને અનુરૂપ, જીવનશૈલીનું સંરક્ષણ પણ એડેપ્શનનો એક મહત્વનો સ્તંભ હોઈ શકે છે. ત્રીજું, એડેપ્શનના ઉપાયો ભલે સ્થાનિક હોય પરંતુ પછાત દેશોને તેમના માટે વૈશ્વિક સહયોગ મળવો જોઈએ.
સ્થાનિક એડેપ્શન માટે ગ્લોબલ સપોર્ટની વિચારસરણી સાથે જ ભારતે કોએલિશન ફોર ડિઝાસ્ટર રેસિલન્ટ ઈન્ફ્રાસ્ટ્રક્ચર CDRIની પહેલ કરી હતી. હું તમામ દેશોને આ ઈનિશિયેટિવ સાથે જોડાવા માટે અનુરોધ કરૂં છું.
ધન્યવાદ.
SD/GP/JP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 90.79 કરોડ લોકોને રસી આપવામાં આવી
છેલ્લા 24 કલાકમાં 20,799 નવા કેસ
સક્રિય કેસ કુલ કેસનાં 1% કરતા ઓછા છે, હાલમાં 0.78% છે માર્ચ 2020 પછી સૌથી ઓછું
ભારતમાં સક્રિય કેસનું ભારણ 2,64,458 થયું, 200 દિવસમાં સૌથી ઓછું
સાજા થવાનો દર હાલમાં 97.89% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 26,718 દર્દીઓ સાજા થયા, કુલ વધીને 3,31,21,247 દર્દીઓ સાજા થયા
સાપ્તાહિક પોઝિટિવીટી દર છેલ્લા 101 દિવસથી 3% કરતા ઓછો થઈ ગયો છે, હાલમાં 1.63% છે
દૈનિક પોઝિટિવીટી દર 2.10% પહોંચ્યો, છેલ્લા 35 દિવસથી 3% કરતા ઓછો
કુલ 57.42 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
સ્વાસ્થ્ય અને પરિવાર કલ્યાણ મંત્રાલય
કોવિડ-19 માટે શ્રેષ્ઠ કામગીરીઓ
ધન્વંતરી રથ: અમદાવાદમાં બિન-કોવિડ આરોગ્ય સંભાળ સેવાઓ લોકોના ઘરઆંગણે પૂરી પાડવામાં આવે છે
પ્રવર્તમાન કોવિડ-19 મહામારી દરમિયાન, જ્યારે કોવિડ આરોગ્ય સંભાળ સેવાઓને પ્રાથમિકતા આપવામાં આવી રહી છે ત્યારે, તમામ રાજ્યો/ કેન્દ્ર શાસિત પ્રદેશોમાં બિન-કોવિડ આવશ્યક આરોગ્ય સેવાઓ પર પણ એટલું જ ધ્યાન આપવામાં આવી રહ્યું છે. આ દિશામાં અમદાવાદ મ્યુનિસિપલ કોર્પોરેશને અનોખું અને અનન્ય દૃશ્ટાંત પૂરું પાડતા, ધન્વંતરી રથનો પ્રારંભ કર્યો છે જેમાં બિન-કોવિડ આરોગ્ય સંભાળ સેવાઓ આપતી મોબાઇલ વાન શહેરના વિવિધ વિસ્તારોમાં ફરીને લોકોને તેમના ઘરઆંગણે સેવાઓ પૂરી પાડે છે. શહેરમાં સંખ્યાબંધ મોટી હોસ્પિટલો કોવિડ-19ના દર્દીઓની સારવાર માટે સમર્પિત છે તેથી તંત્ર દ્વારા વિવિધ પગલાં લેવામાં આવી રહ્યા છે જેથી ડાયાબિટિસ, બ્લડપ્રેશર, હૃદય સંબંધિત બીમારી વગેરે બિન-કોવિડ આરોગ્ય સંભાળ સેવાઓ પણ સુનિશ્ચિતપણે એવા લોકોને પૂરી પાડી શકાય જેઓ હોસ્પિટલોની મુલાકાત લઇ શકતા નથી કારણ કે ઘણી હોસ્પિટલોમાં તો OPDની કામગીરી પણ બંધ છે.
AMC દ્વારા અપનાવવામાં આવેલા આ હસ્તક્ષેપ અંતર્ગત મોટી સંખ્યામાં ‘ધન્વંતરી રથ’ નામથી મોબાઇલ મેડિકલ વાન શરૂ કરવામાં આવી છે. આ વાનમાં આયુષ તબીબો, પેરામેડિકલ સ્ટાફ અને નર્સિંગ સ્ટાફ તેમજ AMCના શહેરી આરોગ્ય કેન્દ્રોના સ્થાનિક મેડિકલ અધિકારીઓને નિયુક્ત કરવામાં આવ્યા છે. આ વાન શહેરના વિવિધ વિસ્તારોની મુલાકાત લે છે અને બિન-કોવિડ આવશ્યક તેવાઓ માટે OPD સેવાઓ પૂરી પાડે છે અને સમગ્ર અમદાવાદ શહેરમાં લોકોને તેમના ઘરઆંગણે ફિલ્ડ મેડિકલ કન્સલ્ટેશનની સેવા પણ આપે છે. આ મોબાઇલ મેડિકલ વાનમાં આયુર્વેદિક અને હોમિઓપેથિક દવાઓ, વિટામીન પૂરક દવાઓ, મૂળભૂત પરીક્ષણના ઉપકરણો તેમજ પલ્સ ઓક્સિમીટર સહિત તમામ આવશ્યક દવાઓ રાખવામાં આવે છે. જેઓ વિવિધ કારણોસર હોસ્પિટલના OPDની સેવાઓ મેળવી શકતા નથી તેવા લોકો સુધી પહોંચીને આરોગ્ય સંભાળ સેવાઓ પૂરી પાડવા ઉપરાંત, ધન્વંતરી રથ દ્વારા જેમને વધુ સારવારની જરૂર હોય અથવા IPDમાં દાખલ થવું જરૂરી હોય તેમને પણ ઓળખી કાઢવામાં આવે છે અને તેઓ સમયસર હોસ્પિટલમાં પહોંચી શકે તે સુનિશ્ચિત કરવામાં આવે છે.
AMC દ્વારા શહેરમાં 120 ધન્વંતરી રથ નિયુક્ત કરવામાં આવ્યા છે. આ તમામ ધન્વંતરી વાન દ્વારા અત્યાર સુધીમાં અંદાજે 4.27 લાખથી વધુ OPD કન્સલ્ટેશન સફળતાપૂર્વક કરવામાં આવ્યા છે. આ હસ્તક્ષેપના કારણે અત્યાર સુધીમાં 20,143થી વધુ તાવના દર્દી, 71,048થી વધુ ઉધરસ, શરદી અને સળેખમના દર્દી, 462થી વધુ ગંભીર શ્વાસ સંબધિત સમસ્યાના દર્દીની સારવાર કરવામાં આવી છે અને તેમને તબીબી વ્યવસ્થાપન માટે શહેરી આરોગ્ય કેન્દ્રો અને હોસ્પિટલમાં મોકલવામાં આવ્યા છે તેમજ હાઇપરટેન્શન, ડાયાબિટિસ અને અન્ય સહ-બીમારી ધરાવતા બીજા 826 દર્દીઓને તબીબી સારવાર માટે તેમની નજીકના શહેરી આરોગ્ય કેન્દ્રો, સામુદાયિક આરોગ્ય કેન્દ્રો અને હોસ્પિટલોમાં મોકલવામાં આવ્યા છે. ધન્વંતરી રથની શરૂઆત કરવાથી કોવિડ-19ના વ્યવસ્થાપનમાં પણ નોંધપાત્ર સકારાત્મક અસર જોવા મળી છે કારણ કે તેના કારણે કેટલાક ગુપ્ત કેસોને સમયસર ઓળખીને તેમની સારવાર કરવામાં આવી છે.
ઝડપથી ચોમાસુ નજીક આવી રહ્યું હોવાથી અને આ સમયમાં ચેપી બીમારીઓનો ફેલાવો વધુ થવાની સંભાવનાને ધ્યાનમાં રાખીને 15 જૂન 2020થી, મોબાઇલ મેડિકલ વાનની આરોગ્ય સેવાઓનો અવકાશ વધારીને તેમાં મેલેરિયા અને ડેંગ્યૂના પરીક્ષણો પણ શરૂ કરવામાં આવ્યા છે.
GP/DS
(Visitor Counter : 508
ગૃહ મંત્રાલય
જો કંપનીમાં કર્મચારી કોવિડ-19 પોઝિટીવ આવે તો કંપનીના CEO કાયદેસર જવાબદાર ગણાશે તેવી ઔદ્યોગિક સંગઠનોની ખોટી આશંકાઓ અંગે ગૃહ મંત્રાલયની સ્પષ્ટતા
ચેપગ્રસ્ત ઝોનની બહાર આવેલા ઉદ્યોગોને ચલાવવા માટે 15.04.2020ના રોજ પહેલાંથી જ મંજૂરી આપી દીધી હોવાથી સત્તાધીશો પાસેથી અલગ/ નવી મંજૂરીની જરૂર નથી
કોવિડ-19 સામે લડવા માટે સંકલિત સુધારેલી માર્ગદર્શિકા અંતર્ગત હોટસ્પોટ/ચેપગ્રસ્ત ઝોનમાં ન આવતા હોય તેવા ચોક્કસ વિસ્તારોમાં ઔદ્યોગિક પ્રવૃત્તિઓને પ્રતિબંધોમાંથી મુક્તિ માટે કેન્દ્રીય ગૃહ મંત્રાલયે  15.042020ના રોજ આદેશ આપ્યો છે.

આ માર્ગદર્શિકા સાથે, કોવિડ-19ના વ્યવસ્થાપન માટેના રાષ્ટ્રીય નિર્દેશો અને સામાજિક અંતર તેમજ સ્વચ્છતાના માપદંડો માટે આદર્શ પરિચાલન પ્રક્રિયા નું અનુપાલન ઓફિસો, કાર્યસ્થળો, ફેક્ટરીઓ અને અન્ય સંસ્થાઓએ કરવાનું રહેશે તેવું પણ નિર્દિષ્ટ કરવામાં આવ્યું છે. કાર્યસ્થળો અને ઔદ્યોગિક તેમજ વ્યાપારિક સંસ્થાઓએ આ માર્ગદર્શિકાઓનું તેમજ આરોગ્ય અને પરિવાર કલ્યાણ મંત્રાલય  દ્વારા સૂચવવામાં આવેલા આદર્શ આરોગ્ય પ્રોટોકોલનું પાલન કરવાનું રહેશે.
માર્ગદર્શિકાઓના ખોટા અર્થઘટનના આધારે ઉત્પાદન સુવિધાઓ ધરાવતી અમુક કંપનીઓ દ્વારા મીડિયામાં કેટલીક આશંકાઓ વ્યક્ત કરવામાં આવી છે. તેમાંથી કેટલીક નીચે દર્શાવ્યા અનુસાર છે:
- જો કોઇ ફેકટરીમાં કર્મચારીનો કોવિડ-19નો પોઝિટીવ રીપોર્ટ આવે તો સરકાર દ્વારા CEOને જેલમાં ધકેલવા સહિત કાયદાકીય કાર્યવાહી કરવામાં આવશે.
- આવી સ્થિતિમાં, ફેક્ટરી પરિસરને 3 મહિના સુધી સીલ કરી દેવામાં આવશે.
- જો આવશ્યક માપદંડોનું પાલન નહીં કરવામાં આવે તો, ફેક્ટરી 2 દિવસ સુધી બંધ કરવામાં આવી શકે છે અને સંપૂર્ણ અનુપાલન પછી ફરી શરૂ કરવાની મંજૂરી આપવામાં આવશે.
આ બાબતે સ્પષ્ટતા કરવામાં આવી છે કે, સંકલિત સુધારી માર્ગદર્શિકામાં આવી કોઇ જ જોગવાઇ નથી અને તેના કારણે આવી ખોટી આશંકાઓ પાયાવિહોણી છે.
વધુમાં એ પણ સ્પષ્ટતા કરવામાં આવે છે કે, 15.04.2020ના રોજ સંકલિત સુધારેલી માર્ગદર્શિકામાં જે પ્રવૃત્તિઓને મંજૂરી આપવામાં આવી છે તે તમામ અગાઉ 24.03.2020ના રોજ મંજૂરી આપવામાં આવેલી તમામ પ્રવૃત્તિઓ સાથે ભેળવી દેવામાં આવી છે , તેમજ કેટલીક ચોક્કસ નવી પ્રવૃત્તિઓને પણ મંજૂરી આપવામાં આવી છે. આથી, અગાઉથી મંજૂરી આપવામાં આવેલી કોઇપણ પ્રવૃત્તિઓ જો ચેપગ્રસ્ત ઝોનમાં ન આવતી હોય તો સંકલિત સુધારેલી માર્ગદર્શિકાના કારણે મંજૂરી રદ નથી થતી.
આથી, ચેપગ્રસ્ત ઝોનની બહાર કેટલીક પ્રવૃત્તિઓના પરિચાલન માટે 15.04.2020ના રોજ પહેલાંથી જ મંજૂરી આપી દીધી હોવાથી સત્તાધીશો પાસેથી અલગ/ નવી મંજૂરી લેવાની જરૂર નથી. અહીં ભારપૂર્વક કહેવામાં આવે છે કે, આ તમામ પરિચાલન સામાજિક અંતર માટેના SOPના ચુસ્તપાલનને આધિન રહેશે અને લૉકડાઉનના સમય દરમિયાન મંજૂરી આપવામાં આવેલી પ્રવૃત્તિઓ ફરી શરૂ કરવા માટે નવું લાઇસન્સ અથવા કાનૂની મંજૂરી લેવાની જરૂર નથી.
ગૃહ મંત્રાલય દ્વારા તમામ રાજ્યો/ કેન્દ્ર શાસિત પ્રદેશોને સંદેશાવ્યવહારમાં વિનંતી કરવામાં આવી છે કે, ઔદ્યોગિક ક્ષેત્રની સંસ્થાઓ અને ફિલ્ડ ઓફિસોને લૉકડાઉનના માપદંડો અંગે માહિતગાર કરવામાં આવે જે આ મહામારીનો ફેલાવો રોકવા માટે અનુસરવા જરૂરી છે. એવા પણ નિર્દેશ આપવામાં આવ્યા છે કે, કોઇપણ ઉત્પાદન/ વ્યાપારિક સંસ્થાઓના મેનેજમેન્ટની પજવણી માટે આનો દૂરુપયોગ ન થવો જોઇએ.
રાજ્યો સાથે સત્તાવાર સંદેશાવ્યવહાર જોવા માટે અહીં ક્લિક કરો
GP/DS
(Visitor Counter : 239
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 179.53 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 44,488 થયું
- સક્રિય કેસનું ભારણ હાલમાં 0.10% છે
- સાજા થવાનો દર હાલમાં 98.70% નોંધાયો
- છેલ્લા 24 કલાકમાં 6,554 દર્દીઓ સાજા થયા, કુલ વધીને 4,24,20,120 દર્દીઓ સાજા થયા
- છેલ્લા 24 કલાકમાં ભારતમાં 4,184 નવા કેસ નોંધાયા
- દૈનિક પોઝિટિવીટી દર 0.48% પહોંચ્યો
- સાપ્તાહિક પોઝિટિવીટી દર હાલમાં 0.58% છે
- કુલ 77.60 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 8,73,974 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
નાણા મંત્રાલય
કોવિડ-19ની સ્થિતિમાં GST કરદાતાઓની મદદ કરવા માટે પ્રતિબદ્ધ છીએઃ CBIC
પ્રત્યક્ષ કરવેરા અને કસ્ટમ્સ સેન્ટ્રલ બોર્ડ એ જણાવ્યું છે કે તે વર્તમાન કોવિડ-19ની સ્થિતિમાં GST કરદાતાઓની મદદ કરવા માટે તે પ્રતિબદ્ધ છે.
30 માર્ચ, 2020થી, CBICએ રૂપિયા 5,575 કરોડના દાવાઓને લગતી 12,923 રિફન્ડ અરજીઓનો નિકાલ કર્યો છે, જ્યારે માત્ર ગત સપ્તાહમાં જ, CBICએ રૂપિયા 3854 કરોડના 7,873 દાવાનો નિકાલ કર્યો છે.
CBICએ જણાવ્યું હતું કે, CBIC દ્વારા તેના તારીખ 31.03.2020ના રોજ પ્રસિદ્ધ થયેલા પરિપત્ર ક્રમાંક 133ના રોજ વેપાર અને વ્યવસાયને અનુકૂળ પગલાં ભરવામાં આવ્યા હતા જેથી કરીને GST રિટર્ન ફાઇલ કરતા લોકોને વહેલી તકે ITC મળવાનો માર્ગ સુલભ બને અને સુનિશ્ચત કર્યુ હતું કે સંબંધિત માહિતીની ગેરહાજરીમાં ખોટા ITC દાવાઓની પ્રક્રિયા ન થાય. સોશિયલ મીડિયા અને અન્ય મીડિયાના કેટલાક વર્ગમાં વહેતા થયેલા અહેવાલોમાં આને કોવિડ-19 જેવી પરિસ્થિતિમાં કરદાતાઓને હેરાન કરાતા હોવાની ખોટી માહિતી ફેલાવાઇ હતી.
CBICએ જણાવ્યું હતું કે GST કાઉન્સિલની 14.03.2020ના રોજ મળેલી બેઠકમાં કાઉન્સિલની મંજૂરી બાદ પગલાંને અમલમાં મુકવામાં આવ્યા હતા જેથી કરીને કરદાતાઓ દ્વારા ITC રિફંડ પ્રાપ્ત કરવામાં થતા વિલંબને દૂર કરી શકાય અને તે ઉપરાંત આ સુનિશ્ચિત કરાયુ હતું કે, ખોટા ITC દાવાઓની પ્રક્રિયા ન થાય. કરદાતાઓ સહિત વિવિધ હિતધારકો દ્વારા GSTCના ધ્યાનમાં આ બાબત લવાઇ હતી. એ બાબતની નોંધ લેવાઇ હતી કે, ચોક્કસ શ્રેણીના રિફંડ દાવાઓમાં સેવાઓ અને/અથવા કેપિટલ ગૂડ્સમાં ક્રેડિટ લેવામાં આવી છે કે નહીં તેની ખરાઇમાં ઘણો બધો સમય ખર્ચાય છે.
CBICએ જણાવ્યુ હતું કે દાવાઓની પ્રક્રિયા વખતે વેપાર દ્વારા આ ડેટાને ઉપલબ્ધ કરાવવામાં મુશ્કેલીઓનો સામનો કરવો પડતો હોવાથી તેના કામે વિલંબ થાય છે અને અનુલાપન ખર્ચમાં વધારો થાય છે, તે સમસ્યાનો ઉકેલ લાવવા માટે, GST કાઉન્સિલની બેઠકમાં જ એવો નિર્ણય લેવાયોમાં હતો કે વર્ગીકરણ કોડના ડિક્લેરેશનને અરજીનો એજ એક ભાગ બનાવવામાં આવ્યો છે. આ બેઠકમાં જ GST કાઉન્સિલે નક્કી કર્યું હતું કે, નિકાસકારો દ્વારા રિફંડના દાવાની સુવિધા માટે આખા નાણાકીય વર્ષના કરવેરાના સમયગાળાને ભેગા કરી દેવામાં આવે. 31.03.2020 પછી દાખલ કરવામાં આવેલી અરજીઓ માટે આ લાગુ થવા પાત્ર રહેશે. અહીં એ પણ નોંધનીય છે કે, એવી તમામ અરજીઓની અંતિમ તારીખ કે જે 20 માર્ચ 2020થી 29 જૂન 2020 વચ્ચે છે તેને લંબાવીને 30.06.2020 કરવામાં આવી છે.
CBICએ સ્પષ્ટીકરણ આપ્યું છે કે પરિપત્ર ક્રમાંક 133  એ રિફંડ માટેની અરજી સાથે HSN/SAC કોડ ઉપલબ્ધ કરાવવાની જરૂરિયાતને ધ્યાનમાં રાખીને છે. GST કાયદો કેટલીક ચોક્કસ શ્રેણીઓમાં સેવાઓ અને/અથવા કેપિટલ ગુડ્સ માટે લેવામાં આવેલી ક્રેડિટના રિફંડને મંજૂરી નથી આપતો. ઉદાહરણ તરીકે, કેપિટલ ગુડ્સ ITC રિફંડ નિકાસ અને અન્ય ઝીરો-રેટેડ પૂરવઠાના કેસમાં ITC રિફંડ માટે માન્ય નથી. વધુમાં, સેવાઓ અને કેપિટલ ગુડ્સ માટે લેવામાં આવેલી ITCને ઇનવર્ટેડ સ્ટ્રક્ચર રિફંડ શ્રેણીમાં રિફંડ આપવાની મંજૂરી નથી.
GP/DS
(Visitor Counter : 182
રાષ્ટ્રપતિ સચિવાલય
ભારતના રાષ્ટ્રપતિએ વર્ષ 2021 માટે પદ્મ પુરસ્કારો એનાયત કર્યા
ભારતના રાષ્ટ્રપતિ, શ્રી રામ નાથ કોવિંદે આજે સવારે  રાષ્ટ્રપતિ ભવન ખાતે આયોજિત સિવિલ ઈન્વેસ્ટિચર સમારોહ-1માં વર્ષ 2021 માટે પદ્મ વિભૂષણ, પદ્મ ભૂષણ અને પદ્મ શ્રી પુરસ્કારો અર્પણ કર્યા. આ પ્રસંગે ઉપસ્થિત મહાનુભાવોમાં ભારતના ઉપરાષ્ટ્રપતિ, પ્રધાનમંત્રી, કેન્દ્રીય ગૃહ મંત્રીનો સમાવેશ થાય છે.
વર્ષ 2021 માટે આ પુરસ્કારોનો પ્રથમ સેટ હતો, એવોર્ડનો બીજો સેટ આજે સાંજે સિવિલ ઈન્વેસ્ટિચર સમારોહ-IIમાં રજૂ કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 293
કૃષિ મંત્રાલય
ખેડૂતો પાસેથી MSP પર કઠોળ/દાળ અને તેલીબિયાની સીધી ખરીદી કરવાની કામગીરી ચાલુ
નાફેડ અને એફસીઆઈ જેવી સેન્ટ્રલ નોડલ એજન્સીઓ દ્વારા ભારત સરકાર ખેડૂતો માટે વધારે સારું વળતર આપવા આતુર છે. રવિ 2020-21ની સિઝનમાં કેટલાંક રાજ્યોમાં ખેડૂતો પાસેથી લઘુતમ ટેકાના ભાવ  પર અધિસૂચિત ચીજવસ્તુઓની ખરીદી શરૂ થઈ ગઈ છે. લોકડાઉનનાં સમયગાળામાં ખેડૂતોને સમયસર માર્કેટિંગનો ટેકો મળ્યો છે. કોવિડ-19 રોગચાળામાં સોશિયલ ડિસ્ટન્સિંગનું પાલન કરવા જાહેર થયેલી માર્ગદર્શિકાનું પાલન કરીને મહત્તમ સંખ્યામાં ખેડૂતો પાસેથી તેમના ઉત્પાદનોની ખરીદી કરવામાં આવી રહી છે.
રવિ 2020-21ની સિઝનમાં ટેકાની કિંમતની ભાવના  યોજના હેઠળ ખેડૂતો પાસેથી એમએસપી પર કઠોળ-દાળ અને તેલીબિયાની ખરીદી ચાલુ છે. આ કામગીરી કર્ણાટક, આંધ્રપ્રદેશ, તેલંગાણા, રાજસ્થાન, મહારાષ્ટ્ર, ઉત્તરપ્રદેશ અને હરિયાણામાં ચાલુ છે. 16 એપ્રિલ, 2020નાં રોજ નાફેડ/એફસીઆઈ દ્વારા 1,33,987.65 એમટી કઠોળ-દાળ અને 29,264.17 એમટી તેલીબિયાની ખરીદી 1,14,338 ખેડૂતો પાસેથી થઈ છે, જેનું કુલ મૂલ્ય રૂ. 784.77 કરોડ છે. લોકડાઉનનાં ગાળા દરમિયાન 97,337.35 એમટી રવિ કઠોળ-દાળ અને તેલીબિયાની ખરીદી પીએસએસ યોજના હેઠળ થઈ છે.
કિંમત સ્થિરતા ભંડોળ  હેઠળ એમએસપી પર નાફેડ દ્વારા ખેડૂતો પાસેથી તુવેરની ખરીદી થઈ રહી છે અને કઠોળ-તાળનો બફર સ્ટોક પણ ઊભો કરવામાં આવ્યો છે. પીએસએસ/પીએસએફ ખરીફ 2019-20ની સિઝન અંતર્ગત તુવેરની ખરીદી મહારાષ્ટ્ર, તમિલનાડુ, ગુજરાત, આંધ્રપ્રદેશ અને કર્ણાટક અને તેલંગાણામાં ચાલી રહી છે. ખરીફ માર્કેટિંગ સિઝન 2019-20 દરમિયાન તુવેરની કુલ ખરીદી 5,32,849 એમટી થઈ છે, જેમાંથી 29,328.62 એમટી તુવેરની ખરીદી લોકડાઉનથી અત્યાર સુધીનાં ગાળામાં થઈ છે.
રાજસ્થાનમાં કોટા ડિવિઝનમાં લોકડાઉનની જાહેરાત પછી કઠોળ-દાળ અને તેલીબિયાની ખરીદીપ્રક્રિયા અટકાવી દેવામાં આવી હતી. 15-04-2020થી કોટા ડિવિઝનમાં 54 કેન્દ્રોમાં આ કામગીરીને શરૂ કરવામાં આવી છે અને આગામી દિવસોમાં વધારે સંખ્યામાં ખરીદ કેન્દ્રો કાર્યરત થશે. રાજસ્થાનનાં બાકીનાં ડિવિઝનોમાં ખરીદી મે, 2020નાં પ્રથમ અઠવાડિયાથી શરૂ કરવાની દરખાસ્ત છે. દરેક ખરીદ કેન્દ્ર પર દરરોજ મહત્તમ 10 ખેડૂતોને બોલાવવામાં આવશે અને આ માટે ખેડૂતોનો માહિતી મોકલવામાં આવે છે.
હરિયાણામાં 15-04-2020ના રોજ 163 કેન્દ્રોમાં સરસવ અને ચણાની ખરીદી શરૂ થઈ હતી. સોશિયલ ડિસ્ટન્સિંગનું પાલન કરવા માટે દરરોજ મર્યાદિત સંખ્યામાં ખેડૂતોને બોલાવવામાં આવે છે. પ્રથમ બે દિવસમાં આશરે 27,276 એમટી સરસવની ખરીદી થઈ છે.
મધ્ય પ્રદેશમાં ચણા, મસૂર અને સરસવની ખરીદી માટેની તૈયારીઓ થઈ રહી છે અને ખેડૂતોને ખરીદ કેન્દ્રોમાં તેમના ઉત્પાદનો લાવવાની જાણકારી આપવામાં આવી છે.
GP/DS
(Visitor Counter : 197
સ્વાસ્થ્ય અને પરિવાર કલ્યાણ મંત્રાલય
કોવિડ19ની યાત્રિકો માટેની માર્ગદર્શિકામાં ઉમેરો
11 માર્ચ, 2020 અને 16 માર્ચ, 2020ના રોજ યાત્રિકો માટે જાહેર કરાયેલી માર્ગદર્શિકામાં નિમ્નલિખિત વધારાના સૂચનો ઉમેરવામાં આવ્યા છે:
- અફઘાનિસ્તાન, ફિલપાઇન્સ, મલેશિયાથી ભારત આવનારા યાત્રિકોની યાત્રા તાત્કાલિક અસરથી પ્રતિબંધિત કરવામાં આવી છે. ભારતીય સમય અનુસાર બપોરે 3.00 કલાક પછી આ દેશોમાંથી ભારત માટે કોઈ હવાઈજહાજ નિકળશે નહીં.
- આ નિર્દેશ હંગામી ધોરણે 31 માર્ચ, 2020 સુધી લાગુ રહેશે અને ત્યારબાદ આ અંગે સમીક્ષા કરવામાં આવશે.
SD/GP/RP
(Visitor Counter : 215
પ્રધાનમંત્રીનું કાર્યાલય
પ્રધાનમંત્રી 20-21 નવેમ્બરના રોજ લખનૌના પોલીસ હેડક્વાર્ટર ખાતે 56મી DGP કોન્ફરન્સમાં ભાગ લેશે.
પ્રધાનમંત્રી શ્રી નરેન્દ્ર મોદી 20-21 નવેમ્બર, 2021ના રોજ લખનૌના પોલીસ હેડક્વાર્ટર ખાતે પોલીસ મહાનિર્દેશકો  અને પોલીસ મહાનિરીક્ષકો ની 56મી કોન્ફરન્સમાં હાજરી આપશે.
બે દિવસીય કોન્ફરન્સ હાઇબ્રિડ ફોર્મેટમાં યોજાશે. રાજ્યો/કેન્દ્રશાસિત પ્રદેશોના ડીજીપી અને કેન્દ્રીય સશસ્ત્ર પોલીસ દળોના વડાઓ અને કેન્દ્રીય પોલીસ સંગઠનો લખનૌના સ્થળે ભૌતિક રીતે કોન્ફરન્સમાં હાજરી આપશે, જ્યારે બાકીના આમંત્રિતો આઈબી/એસઆઈબી હેડક્વાર્ટર ખાતે 37 જુદા જુદા સ્થળોએથી વર્ચ્યુઅલ રીતે ભાગ લેશે. આ કોન્ફરન્સમાં સાયબર ક્રાઈમ, ડેટા ગવર્નન્સ, કાઉન્ટર ટેરરિઝમના પડકારો, ડાબેરી ઉગ્રવાદ, નાર્કોટીક્સની હેરફેરમાં ઉભરતા વલણો, જેલ સુધારણા સહિતના મુદ્દાઓની વિસ્તૃત ચર્ચા કરવામાં આવશે.
2014થી પ્રધાનમંત્રીએ ડીજીપી કોન્ફરન્સમાં ઊંડો રસ લીધો છે. અગાઉની સાંકેતિક હાજરીથી વિપરીત, તેઓ કોન્ફરન્સના તમામ સત્રોમાં હાજરી આપવાના છે અને સ્વતંત્ર અને અનૌપચારિક ચર્ચાઓને પ્રોત્સાહિત કરશે, જે ટોચના પોલીસ અધિકારીઓને મુખ્ય મુદ્દાઓ અને દેશને અસર કરતા આંતરિક સુરક્ષા મુદ્દાઓ પર પ્રધાનનમંત્રી સીધા જ સંપર્ક કરવાની તક પૂરી પાડશે.
પ્રધાનમંત્રીના વિઝન મુજબ, 2014 થી, વાર્ષિક પરિષદો, જે પરંપરાગત રીતે દિલ્હીમાં આયોજિત થતી હતી, તે વર્ષ 2020 ના અપવાદ સાથે દિલ્હીની બહાર આયોજિત કરવામાં આવી હતી જ્યારે પરિષદ વર્ચ્યુઅલ રીતે યોજવામાં આવી હતી. 2014માં ગુવાહાટી ખાતે, ધોરડો, 2015માં કચ્છનું રણ; 2016માં નેશનલ પોલીસ એકેડમી, હૈદરાબાદ; 2017માં બીએસએફ એકેડમી, ટેકનપુર; 2018માં કેવડિયા; અને આઈઆઈએસઈઆર, પૂણે 2019 માં ખાતે કોન્ફરન્સનું આયોજન કરવામાં આવ્યું હતું.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ દુનિયાના સૌથી ઊંચા બ્રિજ, ચેનાબ બ્રિજના આર્ક ક્લોઝરના સંપન્ન થવા અંગે પ્રશંસા કરી
પ્રધાનમંત્રીએ ભારતીય રેલવે દ્વારા જમ્મુ-કાશ્મીરમાં વિશ્વના સૌથી ઊંચા બ્રિજ ચેનાબ બ્રિજના આર્ક ક્લોઝરનું કાર્ય સંપન્ન થવા માટે પ્રશંસા કરી હતી.
પ્રધાનમંત્રી શ્રી મોદીએ એક ટ્વીટમાં કહ્યું કે દેશવાસીઓની ક્ષમતા અને વિશ્વાસ દુનિયાની સામે એક ઉદાહરણ રજૂ કરે છે. નિર્માણની આ સિદ્ધિ માત્ર આધુનિક એન્જિનિયરિંગ અને ટેકનોલોજીના ક્ષેત્રમાં ભારતની વધતી પ્રગતિને જ પ્રદર્શિત કરતી નથી પરંતુ આ ‘સંકલ્પ સે સિદ્ધિ’ના લોકાચાર દ્વારા ચિહ્નિત કાર્ય સંસ્કૃતિને બદલવાનું પણ એક ઉદાહરણ છે.’
SD/GP/JD
(